ECM Records
Store norske leksikon,Kunst og estetikk,Musikk,Musikkbransje,Plateselskaper
ECM Records er et tysk plateselskap med sete i München, startet i 1969 av Karl Egger, Manfred Scheffner og Manfred Eicher, der sistnevnte fortsatt er drivkraften.
ECM er anerkjent verden over som en av de sentrale utgiverne av moderne jazz samt tidligmusikk, klassisk musikk, vokalbasert musikk, samtidsmusikk, verdensmusikk og filmmusikk. Selskapets utgivelser er ofte blitt berømmet og iblant kritisert for sin fremragende, men spesielle lydkvalitet. Mange av innspillingene er gjort i Oslo med Jan Erik Kongshaug som lydtekniker. ECM og Norge ECM ga i 1971 ut selskapets første norske innspilling, Afric Pepperbird med Jan Garbarek Quartet, og siden har selskapet hatt stor betydning for spredningen av norsk jazz internasjonalt.Garbarek har gitt ut 25 album i eget navn på selskapet samt deltatt på en stor mengde innspillinger med andre bandledere. I tillegg kommer en rekke utgivelser med blant annet Arild Andersen, Jon Christensen, Karin Krog, Terje Rypdal, Jon Balke, Sidsel Endresen, Ketil Bjørnstad, Nils Petter Molvær, Trygve Seim, Christian Wallumrød, Jacob Young, Frode Haltli, Tord Gustavsen og Mette Henriette.ECM rundet i 2007 tusen utgivelser. Den amerikanske pianisten Keith Jarrett har gitt ut over 50 album på ECM. Eksterne lenker ECM Records' nettsider